at ang kamay ay ipinakitang higpit na higpit. tumindig si tomas na handang magtatangol, nguni'ang kamay ni maneng ay bumagsak na bigla sa mukha ni tomas. lamensa, tao at kasangkapan ay nangagsigulong sa lupa kasabay ng tilihan ng mga babai, at tindigan ng mga lalaki, na handang aawat. namagitan ang mga suki ng la campana at ang dalawa'di na nagabot na muli pa; nguni'ang dugo sa mukha ni tomas ay nagdadanak. nagbigay paliwanag sa may ari ng la campana si maneng at pagkatapos na nakapagbigay ng pangungusap na babayaran niya ang kapinsalaang nangyari ay lumulang pamuli sa kanyang auto at iniwan si tomas sa gitna ng gulo. nang dumating ang mga pulis na tagapagpapatili ng kapayapaan si maneng ay malayo na. wala nang makatugon kung saan siya napatungo. nagpatuloy si maneng sa luneta upang magparaan ng oras yamang maaga pa rin.